રાહત નિયામક અને અધિક સચિવ એમ.આર.કોઠારીના અધ્યક્ષસ્થાને યોજાયેલી આ બેઠકમાં આગામી દિવસોમાં વરસાદી પરિસ્થિતિને પહોંચી વળવા NDRF ની કુલ-૨૦ ટીમને એલર્ટ કરાઇ છે, જે પૈકી તાપી, વલસાડ, સુરત, બનાસકાંઠા, રાજકોટ, મહિસાગર, નવસારી, ભાવનગર, પંચમહાલ-ગોધરા, અરવલ્લી-મોડાસા, અમરેલી, ગાંધીનગર અને જૂનાગઢમાં ૧-૧ જ્યારે ગીર-સોમનાથમાં ૪, વડોદરામાં ૩ ટીમો તહેનાત કરાઇ છે. વડોદરા, જામનગર અને અમદાવાદ ખાતે વાયુદળની ટીમ બચાવ કામગીરી માટે તૈયાર રખાઈ છે. હાલમાં વધુ વરસાદવાળા વિસ્તારમાં વિજળી અને રસ્તાની સ્થિતિ પૂર્વવત કરવાની કામગીરી યુદ્ધના ધોરણે ચાલી રહી છે. ભારે વરસાદની પરિસ્થિતિને પહોંચી વળવા સમગ્ર તંત્ર સજ્જ છે, તેમ રાહત નિયામકે ઉમેર્યુ હતું. આ બેઠકમાં માર્ગમકાન, સિંચાઇ વિભાગ, પાણી પુરવઠા વિભાગ, વીજ કંપનીઓ, વાહનવ્યવહાર, કૃષિ, સિંચાઇ, આરોગ્ય ઉપરાંત હવાઇદળ, સેના, એનડીઆરએફ, તટરક્ષક દળ અને પોલીસ દળ સહિત સંબંધિત વિભાગના ઉચ્ચ અધિકારીઓ ઉપસ્થિત રહ્યા હતા અને તેમના વિભાગની સજ્જતા વિષે માહિતી આપી હતી. નાયબ રાહત નિયામક જી.બી.મુંગલપુરા, એસ.ઈ.ઓ.સી. નાયબ કલેક્ટર એમ.એ.સૈયદ સહિત ઉચ્ચ અધિકારીઓએ ઉપસ્થિત રહી જરૂરી સૂચનો કર્યા હતાં.